שבחי מעוז

שבחי מעוז הוא שיר שכתבה והלחינה נעמי שמר, עיבד רפי בן-משה וביצעו להקת פיקוד הדרום. הסולניות בשיר הן ברייני ויינשטוק ויונית שוהם. השיר נכתב על ידי שמר בשנת 1969 לאור מאורעות מלחמת ההתשה והקמת המעוזים על שפת תעלת סואץ. הסינגל יצא באפריל 1971.

השורה הראשונה בשיר, זהה לשורה הראשונה בשיר מעוז צור, המושר בחנוכה. נעמי שמר חיברה את השיר בהשראתו ויצרה הקבלה בין הפיוט היהודי לבין המעוזים (המוצבים) של קו בר-לב, שהותקפו במלחמת ההתשה. את הרעיון לשיר היא קיבלה כאשר ביקרה בחנוכה באחד המעוזים, שבו הדליקו החיילים חנוכייה עשויה מתרמילי פגזים..

גם נעמי שמר עצמה ביצעה את השיר (עיבוד מוזיקלי של אלכס וייס). במרוצת השנים השיר זכה לגרסאות כיסוי רבות וביניהם ניתן למצוא את הגרסאות של צילה דגן, להקת פיקוד המרכז, מיקה קרני, ריטה, חוה אלברשטיין ועוד.

מיקומי שיא

קישורים חיצוניים

הערות שוליים

שירי נעמי שמר
שירים שהולחנו על ידי נעמי שמר
שירי ריטה
מלחמות ישראל בתרבות
שירים בעברית
שירי להקות צבאיות
סינגלים שהגיעו למקום הראשון בישראל